
Konkurso sąlygų aprašo

	4 priedas



PREKIŲ PIRKIMO-PARDAVIMO SUTARTIES SPECIALIOSIOS SĄLYGOS 

	Sutarties pavadinimas
	Išmani parkavimo užimtumo informavimo sistema, įskaitant jos įrengimą, sumontavimą, įdiegimą ir sukonfigūravimą

	Sutarties data
	(įrašyti)
	Sutarties numeris
	(įrašyti)



	[bookmark: _Hlk168397821]1. SUTARTIES ŠALYS

	



1.1. Pirkėjas
	1.1.1. Pavadinimas
	VšĮ  „Klaipėdos keleivinis transportas“

	
	1.1.2. Juridinio asmens kodas
	142133780 

	
	1.1.3. Adresas
	S. Daukanto g. 15, Klaipėda

	
	1.1.4. PVM mokėtojo kodas
	LT421337811

	[bookmark: _Hlk168397804]
	1.1.5. Atsiskaitomoji sąskaita
	LT237300010078754136

	
	1.1.6. Bankas, banko kodas
	„Swedbank“, AB bankas, banko kodas 73000

	
	1.1.7. Telefonas
	+370 800 12344

	
	1.1.8. El. paštas
	sekretoriatas@klaipedatransport.lt

	
	1.1.9. Šalies atstovas
	Direktorius Gintaras Neniškis

	
	1.1.10. Atstovavimo pagrindas
	Veikia pagal įstaigos įstatus

	


1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos)

	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą SABIS priėmimą
	VšĮ „Klaipėdos keleivinis transportas“ teisininkė Aurelija Pocienė, tel. (0 46) 36 67 76, el. p. aurelija.pociene@klaipedatransport.lt 


	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas 
	Tiekėjas įsipareigoja Sutartyje numatytomis sąlygomis įrengti, sumontuoti, sukonfigūruoti, įdiegti prekes, suteikti susijusias paslaugas ir apmokyti Pirkėjo personalą naudotis prekėmis, nurodytas Sutarties priede Nr. 1 „Pasiūlymas“ (toliau – Prekės).
Išsamus Prekių aprašymas ir kiti reikalavimai tiekiamoms Prekėms nustatyti Sutarties priede Nr. 2 „Techninė specifikacija“ (toliau – Techninė specifikacija) ir Sutarties priede Nr. 1 „Pasiūlymas“.
Per 5 d. d. nuo Sutarties įsigaliojimo dienos, Tiekėjas pateikia Pirkėjui CE sertifikatą (pagal Techninės specifikacijos 1.2 p., reikalavimą)

	3.2. Pirkimo numeris
	(įrašyti)

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma


	4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA

	4.1. Prekių pristatymo terminas, kai Prekės pristatomos vienu kartu
	Prekių pristatymas ir susijusios paslaugos vykdomos 6 mėnesius nuo Sutarties įsigaliojimo dienos Klaipėdos mieste.
Konkretus Prekių pristatymo laikas ir tiksli Prekių įrengimo vieta turi būti suderinta su Pirkėju. Tiekėjas pagal atskirą užsakymą įsipareigoja pristatyti Prekes (ir suteikti su jomis susijusias paslaugas) ne vėliau kaip per 1 mėn. nuo užsakymo pateikimo dienos. Prekių pristatymo metu visada turi dalyvauti Pirkėjo atstovas ir (arba) Pirkėjo įgaliotas asmuo.

	4.2. Prekių (ar jų dalies) pristatymo termino pratęsimas
	Tiekėjas turi teisę į Prekių pristatymo (ir susijusių paslaugų) termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Prekių tiekimo (ir susijusių paslaugų) terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 3 darbo dienas apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Prekių pristatymas, susijusios paslaugos ir Pirkėjo personalo apmokymo terminas gali būti pratęstas 1 (vieną) kartą 6 (šešių) mėnesių terminui, rašytiniu Šalių susitarimu.

	4.3. Užsakymų teikimo tvarka
	Užsakymai teikiami Tiekėjo nurodytu elektroniniu paštu ir laikomi gautais po 24 (dvidešimt keturių valandų) nuo užsakymo pateikimo.


	4.4. Dėl Prekių pristatymo dalimis vertės / apimties
	Kiekvieno Prekių ir susijusių paslaugų užsakymo apimtis (kiekis) turi būti ne mažesnė kaip nurodyta raštiškame Pirkėjo užsakyme.

	4.5. Kartu su Prekėmis pateikiami dokumentai 
	Kartu su Prekėmis pateikiami šie dokumentai: 
- Prekių perdavimo-priėmimo aktas;
- Prekių techniniai dokumentai, instrukcijos (lietuvių kalba).
Tiekėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų. 

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuoto įkainio kainodara 

	5.2. Pradinės Sutarties vertė ir Sutarties kaina, kai taikoma fiksuoto įkainio kainodara


	Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be pridėtinės vertės mokesčio (toliau – PVM). 
PVM sudaro (nurodyti sumą skaičiais) Eur, (nurodyti sumą žodžiais).
Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM.

Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, apskaičiuotai sudauginus maksimalų Prekių kiekį iš Tiekėjo pasiūlyto įkainio be PVM. Pirkėjas perka Prekes pagal poreikį Sutartyje arba jos priede Nr. 1 nurodytais įkainiais, neviršijant jame nurodyto Prekių maksimalaus kiekio. Sutarties vykdymo metu Prekių kiekis gali būti mažinamas, tačiau ne daugiau kaip 10 procentų. Pirkėjas neįsipareigoja išpirkti maksimalaus Prekių kiekio ar bet kokios jo dalies.


	5.3. Sutarties kainos / įkainių perskaičiavimas taikant peržiūros taisykles
	Sutarties kaina bus perskaičiuojama:
5.3.1. dėl PVM tarifo pasikeitimo;
5.3.2. netaikoma;
5.3.3.dėl kainų lygio pokyčio;
5.3.4. netaikoma;	

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytiems įkainiams, Sutarties įkainiai perskaičiuojami nekeičiant Prekių įkainių be PVM. Perskaičiuota Sutarties kaina / Prekių įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas).

	5.3.2. Sutarties kainos / įkainių peržiūra dėl kitų mokesčių, lemiančių Prekių kainos pokytį, pasikeitimo
	Netaikoma


	5.3.3. Sutarties kainos / įkainių peržiūra dėl kainų lygio pokyčio
	Sutarties įkainiai (be PVM) Sutarties galiojimo laikotarpiu gali būti peržiūrimi (perskaičiuojami) tokiomis sąlygomis ir tvarka:
5.3.3.1.Sutarties įkainių perskaičiavimas inicijuojamas rašytiniu Tiekėjo prašymu. Sutarties įkainiai gali būti perskaičiuojami, jeigu Valstybės duomenų agentūros (www.stat.gov.lt) kas mėnesį skelbiamo vartotojų kainų indekso „12 Įvairios prekės ir paslaugos“ pokytis („k“), apskaičiuotas, kaip nustatyta 5.3.3.4 punkte, viršija 10 (dešimt). Atlikdamos perskaičiavimą, šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis (https://osp.stat.gov.lt/), iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.3.3.2. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą Pradinės Sutarties vertę.
[bookmark: part_d78c7060085e413abbad530599ae8198]5.3.3.3. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
5.3.3.4. Nauji Sutarties įkainiai apskaičiuojami pagal žemiau pateiktą formulę:
, kur
a – įkainis (Eur be PVM)) (jei peržiūra jau buvo atlikta, tai po paskutinio perskaičiavimo) 
a1 – perskaičiuotas (pakeistas) įkainis (Eur be PVM) 
k – pagal vartotojų kainų indeksą „12 Įvairios prekės ir paslaugos“ apskaičiuotas Įvairių prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartotojų kainų indeksas „12 Įvairios prekės ir paslaugos“.
Indpradžia – laikotarpio pradžios datos (mėnesio) vartotojų kainų indeksas „12 Įvairios prekės ir paslaugos“. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.5. Indeksus galima rasti (žingsniai): Valstybės duomenų agentūros duomenų bazės. Šiuos indeksus galima rasti (žingsniai): https://osp.stat.gov.lt/statistiniu-rodikliu-analize#/ pasirenkant: Ūkis ir finansai (makroekonomika)\Kainų indeksai, pokyčiai ir kainos\Vartotojų kainų indeksai (VKI), kainų pokyčiai, svoriai, vidutinės kainos\Vartotojų kainų indeksai\Vartotojų kainų indeksai (2015 m. – 100)\Lentelės parinktys\Individualaus vartojimo išlaidų pagal paskirtį klasifikatorius\12 Įvairios prekės ir paslaugos\Nurodomas laikotarpis
5.3.3.6. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis („k“) tolesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
5.3.3.7. Vėlesnis įkainių perskaičiavimas negali apimti laikotarpio, už kurį perskaičiavimas jau buvo atliktas. Pirmosios peržiūros terminas netaikomas ir peržiūros dažnumas nėra ribojamas. Sutarties įkainiai peržiūrimi tik tai Sutarties daliai, kuri nėra išpirkta, t. y., Prekėms, kurios nėra priimtos ir apmokėtos. Šalis, siekianti Sutarties įkainių peržiūros, privalo raštu kreiptis į kitą Šalį. Jeigu Prekių tiekimas vėluoja dėl Tiekėjo kaltės, uždelstų pristatyti Prekių įkainiai nėra perskaičiuojami dėl kainų lygio kilimo (negali būti didinami).
5.3.3.8. Susitarimas turi būti sudarytas per 10 darbo dienų nuo Šalies pateikto tinkamo prašymo perskaičiuoti Sutarties įkainius gavimo dienos.
5.3.3.9. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

	5.3.4. Sutarties kainos / įkainių peržiūra dėl kainų lygio pokyčio pagal Prekių grupių kainų pokyčius
	Netaikoma


	5.4. Sutarties kainos / įkainių apskaičiavimas taikant kiekio (apimties) keitimo taisykles
	Netaikoma

	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo Sąskaitos gavimo dienos.
Apmokėjimo sąlygos: įvykdžius visus sutartinius įsipareigojimus, mokama už konkretų kiekį / apimtį pagal nustatytus įkainius.

	5.6. Avansas
	Netaikoma

	5.7. Avanso užtikrinimas
	Netaikoma
 

	6. PREKIŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Prekėms ir susijusioms paslaugoms, nustatomas Tiekėjo pasiūlytas arba Prekių gamintojo taikomas Garantinis terminas, tačiau bet kokiu atveju ne trumpesnis nei: 
1) Automobilių parkavimo jutiklio garantinis terminas (įrašyti) mėn.;
2) Automobilių parkavimo jutiklių montavimo paslaugų garantinis terminas (įrašyti) mėn.;
3) Švieslentės garantinis terminas (įrašyti) mėn.;
4) Švieslenčių kontrolerio/maitinimo šaltinio garantinis terminas (įrašyti) mėn.;
5) Švieslenčių montavimo paslaugų garantinis terminas (įrašyti) mėn.

 Garantinis terminas, skaičiuojamas nuo Prekių perdavimo–priėmimo akto pasirašymo dienos.

	6.2. Garantinė priežiūra
	Tiekėjas privalo pašalinti trūkumus ne vėliau kaip per Pirkėjo nurodytą terminą.
Tiekėjas įsipareigoja priimti atgal Pirkėjo grąžintas nekokybiškas Prekes. 
Tiekėjas įsipareigoja kiekvieną nekokybišką Prekę pakeitus nauja Preke, suteikti šiai Prekei naują garantiją (pagal Specialiųjų sąlygų 6.1 p., konkrečiose pozicijose (1-5) nurodytus garantinius terminus) nuo Prekės gavimo dienos.
Garantijos laikotarpiu gamintojui išleidus naują sistemos/ programinės įrangos versiją, ne vėliau kaip per 30 (trisdešimt) kalendorinių dienų nemokamai ją įdiegti (atnaujinti)
Prekės trūkumų nustatymo bei šalinimo tvarka nustatyta Bendrųjų sąlygų 7 skyriuje.


	7. SUTARTIES VYKDYMUI PASITELKIAMI SUBTIEKĖJAI

	Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.

arba

Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. 3 „Sutarties vykdymui pasitelkiami subtiekėjai ir (ar) specialistai“

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas netesybomis (delspinigiais, bauda).

	8.2. Sutarties įvykdymo užtikrinimo pateikimas 
	Netaikoma


	9. ŠALIŲ ATSAKOMYBĖ	

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes ir su jomis susijusias paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną.

	9.2. Tiekėjui taikomos netesybos
	9.2.1. Jeigu Tiekėjas vėluoja vykdyti užsakymą, tiekti Prekes ir/ ar suteikti susijusias paslaugas ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigių nuo neįvykdytos prievolių dalies už kiekvieną vėlavimo dieną.

9.2.2. Tiekėjas privalo sumokėti Pirkėjui netesybas per 10 (dešimt) dienų nuo Pirkėjo pareikalavimo.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo
	Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 10 (dešimties) procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte. 

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos 
	1000 Eur (vienas tūkstantis eurų)

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Už Specialiųjų sąlygų 12.1 punkto pažeidimą taikoma 200,00 (du šimtai) Eur bauda už kiekvieną nustatytą atvejį 


	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Netaikoma


	9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu
	Netaikoma 


	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma

	9.9. Kitos netesybos
	[bookmark: _Hlk193284768]Tiekėjui nustatoma 300 (trys šimtai) Eur vertės bauda už prekes, kurių trūkumai nebuvo pašalinti pagal bendrųjų sąlygų 7.3.7. p. ir/ar susijusias paslaugas surašant pažeidimo (defektinį) aktą už kiekvieną nustatytą atvejį. Pažeidimo (defektinis) aktas surašomas dalyvaujant Tiekėjo atstovui. Jeigu jis neatvyksta sutartu laiku arba atsisako dalyvauti, pažeidimo (defektinis) aktas surašomas jam nedalyvaujant. Bauda gali būti išskaičiuojama iš Tiekėjui mokėtinos sumos. Pirkėjas nustato terminą, per kurį trūkumai turi būti pašalinti, per šį terminą nepašalinus trūkumų, numatyta bauda taikoma pakartotinai.

	10. SUTARTIES GALIOJIMAS IR KEITIMAS

	10.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).
Sutartis galioja iki visiško prievolių įvykdymo (Pirkėjas neįsipareigoja išnaudoti visą Pradinės Sutarties vertę), tačiau Sutarties terminas negali būti ilgesnis 7 mėnesiai, išskyrus Tiekėjo įsipareigojimus, susijusius su Prekių (ir susijusių paslaugų) garantija.

	10.2. Sutarties galiojimo termino pratęsimas
	Jei būtų pratęstas prekių ir/ ar susijusių paslaugų teikimo terminas, Sutarties terminas taip pat pratęsiamas atitinkamam laikotarpiui Šalių pasirašomu papildomu susitarimu.

	11. SUTARTIES NUTRAUKIMAS

	11.1. Sutarties nutraukimo pagrindai
	Sutartis nutraukiama Tiekėjui per 5 d. d. nuo Sutarties įsigaliojimo dienos, nepateikus Pirkėjui CE sertifikato (pagal Techninės specifikacijos 1.2 p. reikalavimą), taip pat Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka.

	11.2. Esminiai Sutarties pažeidimai

	11.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą;
11.2.2. jeigu Tiekėjas nesilaiko Sutartyje nustatyto Prekių tiekimo ir susijusių paslaugų termino ir vėluoja pristatyti Prekes daugiau nei 10 (dešimt) dienų po Sutartyje nustatyto Prekių pristatymo termino;
11.2.3. jeigu Tiekėjas pažeidžia Prekių pristatymo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;
11.2.4. Tiekėjas pažeidžia Prekių pristatymo terminus ir dėl Prekių pristatymo vėlavimo Prekės tampa nebereikalingos;
11.2.5. Tiekėjas pristato Prekes, kurios neatitinka Sutartyje, techninėje specifikacijoje ir (ar) Įstatymuose nustatytų reikalavimų Prekėms;


	12. APLINKOSAUGINIAI IR SOCIALINIAI KRITERIJAI (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos)

	12.1. Aplinkosauginių kriterijų nustatymo teisinis pagrindas
	[bookmark: _Hlk188869916]12.1.1. Šalys įsipareigoją, vykdydamos sutartį, mažinti popieriaus sunaudojimą, atsisakyti nebūtino dokumento kopijavimo ir spausdinimo, visą dokumentaciją rengti elektronine forma ir pasirašyti elektroniniu būdu, kaip nurodyta Aprašo 4.4.4.1 p. Išimtinais atvejais tam tikri dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas popierius, atitinkantis Techninėje specifikacijoje nustatytus reikalavimus.

Nustačius, kad Tiekėjas bet kurio šiame papunktyje nustatyto kriterijaus (-jų) nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.

	12.2. Su Prekių pakuotėmis susiję aplinkosauginiai kriterijai 
	Netaikoma

	12.3. Su Prekių pristatymu susiję aplinkosauginiai kriterijai 
	Netaikoma

	12.4. Su Prekėmis susijusių paslaugų (pavyzdžiui, montavimo, apmokymo ir kitos parengimui naudoti skirtos paslaugos) teikimu susiję aplinkosauginiai kriterijai
	Netaikoma

	12.5. Su perkamomis Prekėmis susiję socialiniai kriterijai
	Netaikoma


	13. BENDRŲJŲ SĄLYGŲ PAKEITIMAI IR PAPILDYMAI 
(jeigu būtina dėl konkretaus Sutarties dalyko specifikos) 

	13.1. 
	Pakeisti Bendrųjų sąlygų 12.2.1.1 p. ir jį išdėstyti taip:
„12.2.1.1.   elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Tiekėjas gali pateikti per Sąskaitų administravimo bendrąją informacinę sistemą (SABIS) arba per kitą savo pasirinktą informacinę sistemą;“.

	13.2.
	Pakeisti Bendrųjų sąlygų 12.2.1.2 p. ir jį išdėstyti taip:
„12.2.1.2.   Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas privalo pateikti, naudodamasis SABIS, nurodant sutarties, pagal kurią išrašoma sąskaita, numerį;“.

	13.3.
	Pakeisti Bendrųjų sąlygų 12.2.2 p. ir jį išdėstyti taip:
„12.2.2.   Pirkėjas elektronines sąskaitas faktūras priima ir apdoroja naudodamasis SABIS priemonėmis, išskyrus VPĮ nustatytus išimtinius atvejus.“.

	13.4.
	- 

	13.5.
	-

	14. SUTARTIES PRIEDAI

	14.1. Priedas Nr. 1
	Pasiūlymas 

	14.2. Priedas Nr. 2
	Techninė specifikacija

	14.3. Priedas Nr. 3
	Sutarties vykdymui pasitelkiami subtiekėjai ir (ar) specialistai (jei bus)

	14.4. Priedas Nr. 4
	-

	14.5. Priedas Nr. 5
	-

	15. ŠALIŲ ATSTOVŲ PARAŠAI

	PIRKĖJAS
	TIEKĖJAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

